Vincent Kearney

Is iriseoir as Iarthar Bhéal Feirste é Vincent Kearney (a rugadh ar an 1 Meitheamh 1965). Ceapadh é mar Eagarthóir Thuaisceart Éireann le Nuacht RTÉ in Aibreán 2021, mar chomharba ar Tommie Gorman. 

 Gairm 
D'oibrigh Kearney mar thuairisceoir agus léiritheoir do nuacht agus chláir faisnéise leis an BBC, lena n-áirítear ceithre bliana le clár Spotlight ar BBC Thuaisceart Éireann. Bhí sé ina Chomhfhreagraí Gnóthaí Baile le BBC Thuaisceart Éireann i mBéal Feirste ó Aibreán 2006 go 2019, ina Chomhfhreagraí Thuaisceart Éireann leis an Sunday Times, agus d'oibrigh sé leis an Belfast Telegraph ar feadh naoi mbliana. Ba iar-Iriseoir na Bliana é i dTuaisceart Éireann.

Ceapadh Kearney mar Chomhfhreagraí Thuaisceart Éireann le RTÉ in Eanáir 2019. 

 Scannal 
Tháinig sé chun solais le linn imeachtaí ag an mBinse Cumhachtaí Iniúchta i Londain go ndearnadh monatóireacht neamhdhleathach ar Kearney idir 2006 agus 2014. Rinne MI5, an SPTÉ agus póilíní Londan monatóireacht ar Kearney ó 2006 go dtí 2014, monatóireacht a bhí go hiomlán neamhdhleathach. 

Cuid d'fheachtas fada, leanúnach agus neamhdhleathach a bhí sa mhonatóireacht a rinne seirbhísí faisnéise na Breataine ar Kearney. Theastaigh uathu fáil amach cé na foinsí a bhí aige maidir le scéalta nuachta áirithe. Chruthaigh an SPTÉ próifíl mhionsonraithe de dhintiúir phearsanta agus phroifisiúnta Kearney, sonraí faoina bhean chéile agus máthair a chéile san áireamh. 

 Pearsanta 
Tá cónaí ar Kearney agus ar a bhean chéile Louise i Lorgain, Co. Ard Mhacha.

 Tagairtí 

Catagóir:Iriseoirí Éireannacha
Catagóir:Daoine as Béal Feirste
Catagóir:Daoine a rugadh i 1965
Catagóir:Daoine beo
Catagóir:Lucht RTÉ
Catagóir:Lucht BBC